Satyricon

Οι Satyricon είναι νορβηγικό black metal συγκρότημα, το οποίο σχηματίστηκε το 1991 στο Όσλο, με βασικά μέλη τον τραγουδιστή και πολυοργανίστα Satyr και το ντράμερ Frost. Θεωρούνται ένα από τα σημαντικότερα συγκροτήματα της νορβηγικής σκηνής του black metal, αλλά μετά την αλλαγή της χιλιετίας η μουσική τους διαφοροποιήθηκε και ξεκίνησαν να πειραματίζονται με πιο black-rock επιρροές.

Βιογραφία
Οι Satyricon σχηματίστηκαν τον Σεπτέμβριο του 1991 από τον τραγουδιστή Satyr, τον μπασίστα Wargod, το ντράμερ Exhurtum και τον κιθαρίστα Lemarchand. Η πρώτη τους ηχογράφηση πραγματοποιήθηκε στις 21 και 22 Ιουνίου του 1992 για το ντέμο "All Evil", μετά από το οποίο οι Lemarchand και Exhurtum αποχώρησαν, με το ντράμερ να γίνεται μέλος των Ulver και στη συνέχεια να σχηματίζει τους Ved Buens Ende.Satyricon – All Evil (Satyricon's Debut Demo From 1992) Το 1993, ηχογράφησαν ένα ακόμη ντέμο με τίτλο "The Forest Is My Throne", με τον Satyr στην κιθάρα, το μπάσο και τα φωνητικά και τον Frost στα τύμπανα.Satyricon - The Forest Is My Throne - Encyclopaedia Metallum

Ο πρώτος τους δίσκος με τίτλο "Dark Medieval Times" ηχογραφήθηκε τον Αύγουστο του 1993 στα "Skoklefald Studios", αλλά υπήρξαν προβλήματα με τη δισκογραφική εταιρεία "No Fashion Records", η οποία δεν μπορούσε να χρηματοδοτήσει όλες τις ηχογραφήσεις.Satyricon - Dark Medieval Times (album review) Οι διαδικασίες της ολοκλήρωσης του δίσκου έγιναν τον Σεπτέμβριο μετά από χρηματοδότηση των μελών του σχήματος, με την κυκλοφορία του να πραγματοποιείται από τη "Moonfog Records".

Το "The Shadowthrone" ηχογραφήθηκε στα "Waterfall Studios" με τη συμμετοχή του μπασίστα των Emperor, Samoth, ο οποίος αντικαταστάθηκε από τον Nocturno Culto (Kveldulv) των Darkthrone αφού προφυλακίστηκε.Satyricon - The Shadowthrone (album review ) | Sputnikmusic Το άλμπουμ κυκλοφόρησε στις 12 Σεπτεμβρίου 1994 και ανέβασε ακόμη περισσότερο τη δημοτικότητα του συγκροτήματος στο underground κίνημα του black metal. Την επόμενη χρονιά, ο Frost συμμετείχε στο πρότζεκτ Zyklon-B και τον δίσκο "Blood Must Be Shed" μαζί με τους Ihsahn και Samoth των Emperor και τον Aldrahn των Dødheimsgard.Zyklon-B - Blood Must Be Shed - Reviews - Encyclopaedia Metallum

Τον Απρίλιο του 1996, κυκλοφόρησε ο δίσκος "Nemesis Divina" με γκεστ συμμετοχή από τον Nebelhexe των Hagalaz' Runedance στο κομμάτι "The Dawn Of A New Age", ενώ τους στίχους του "Du Som Hater Gud" έγραψε ο Fenriz των Darkthrone.Essential black metal Listening: SATYRICON Nemesis Divina Το άλμπουμ κυκλοφόρησε στην Ευρώπη μέσω της "Century Media", δίνοντας στο συγκρότημα την απαραίτητη προώθηση εκτός Νορβηγίας. Για τις ζωντανές τους εμφανίσεις την κιθάρα ανέλαβε ο Død των Trioxin και το συγκρότημα περιόδευσε στην Ευρώπη με τους Dissection και τους Gorgoroth.Satyricon,Dissection,Gorgoroth at Ratskeller Fraureuth

Το 1997, κυκλοφόρησαν το ΕΡ "Megiddo" με τον κιθαρίστα Άντερς Όντεν και τον κιμπορντίστα Grothesk των Apoptygma Berzerk.Megiddo - Mother North in the Dawn of a New Age Κατά τις ζωντανές τους εμφανίσεις, εκτός του Død, η σύνθεση του συγκροτήματος περιελάμβανε και τον δεύτερο κιθαρίστα Svartalv των Aeternus. Ακολούθησε άλλο ένα ΕΡ τον Μάιο του 1999, με τίτλο "Intermezzo II", παρουσιάζοντας μία μεγάλη ηχητική αλλαγή για τους Satyricon, ενώ συμμετείχε ο κιθαρίστας Sanrabb και ο μπασίστας Ίνγκαρ Άμλιεν από τους Conception.CoC : Satyricon - Intermezzo II : Review

Στον επόμενο τους δίσκο, "Rebel Extravaganza", πειραματίστηκαν προκαλώντας μεικτές κριτικές.Satyricon - Rebel Extravaganza review - Metal Storm Στο άλμπουμ συμμετείχε και πάλι ο Fenriz, όπως και οι Άντερς Όντεν, Σνόρε Ρουτς, ο Νορβηγός καλλιτέχνης της trance, Ra, ο μπασίστας Μπιορν Μπόγκε, ο κιμπορντίστας Λάσε Χαφρίγκερ και η ηθοποιός Τρίνε Σβένσον. Ο δίσκος παραμέρισε τις folk καταβολές των Satyricon και παρουσίασε ροκ ρεφρέν και industrial στοιχεία. Κατά την περιοδεία για την προώθηση του άλμπουμ, οι Satyricon εμφανίζονταν ως πρώτο όνομα, με τους Behemoth και Hecate Enthroned να ανοίγουν τις εμφανίσεις τους,Satyricon,Behemoth,Hecate Enthroned at Hellraiser - Last.fm πριν περιοδεύσουν ως support συγκρότημα στους Pantera.Pantera Touring With Satyricon - Pantera video - Fanpop

Το 2002, το συγκρότημα υπέγραψε στην "Capitol Records", ηχογραφώντας τον δίσκο "Volcano", ο οποίος κυκλοφόρησε στις 25 Οκτωβρίου 2002.Satyricon - Volcano review - Metal Storm Για το κομμάτι "Fuel Is My Hatred" γυρίστηκε βίντεο κλιπ, υπό τη σκηνοθεσία του Γιόνας Έκερλουντ.SATYRICON - Fuel For Hatred (OFFICIAL MUSIC VIDEO) Το άλμπουμ έφθασε στο # 4 των νορβηγικών τσαρτ και η "Moonfog" κυκλοφόρησε τη συλλογή "Ten Horns – Ten Diadems".Satyricon - Ten Horns Ten Diadems CD Album - CD Universe Η σύνθεση του σχήματος περιελάμβανε τον Λαρς Νόρμπεργκ στο μπάσο, τον κιμπορντίστα των Enslaved, Ίβαρ Πέερσεν και τον ρυθμικό κιθαρίστα Αρντ Όβε Γκρένμπεχ.

Τον Απρίλιο του 2004 οι Satyricon συμμετείχαν στην περιοδεία "American Heretic" των Morbid Angel, κάτι που παρ' ολίγο να αναβληθεί λόγω ακύρωσης της βίζας του Frost λόγω παλιότερης καταδίκης για βίαιη συμπεριφορά,Satyricon Off Morbid Angel Tour? - Blabbermouth.net αλλά τη θέση του πήρε τελικά ο Τριμ Τόρσον των Enslaved. Το καλοκαίρι της ίδιας χρονιάς, εμφανίστηκαν στο φεστιβάλ "Wacken Open Air" της Γερμανίας, με τον Nocturno Culto να εμφανίζεται ως γκεστ, παίζοντας τέσσερα κομμάτια των Darkthrone.Satyricon at Wacken Open Air 2004 - Setlist.fm Τον Δεκέμβριο του 2004, έπαιξαν στο Σαν Φρανσίσκο με τον Τζόι Τζόρντισον, ντράμερ των Slipknot, στη σύνθεση τους.Satyricon Stick With Joey Jordison - Metal Underground.com Παρ' όλα αυτά, οι τελευταίες συναυλίες της συγκεκριμένης περιοδείας ακυρώθηκαν λόγω της σύλληψης των κιθαριστών Στέιναρ Γκούντερσεν και Αρντ Όβε Γκρένμπεχ στο Τορόντο. Οι δύο μουσικοί κατηγορήθηκαν ότι νάρκωσαν και βίασαν μία κοπέλα στο λεωφορείο του συγκροτήματος μετά το τέλος της συναυλίας και αφέθηκαν ελεύθεροι με αναστολή και πληρώνοντας το ποσό των 50.000 δολαρίων έκαστος.SATYRICON Guitarists Charged With Rape, Facing 10 Years In PrisonSATYRICON Guitarists Released On Bail; New Court Hearing To Be Scheduled

Οι Satyricon μπήκαν στο "Puk Studio" της Δανίας στις 17 Οκτωβρίου 2005, με σκοπό την ηχογράφηση του έκτου τους άλμπουμ, ανακοινώνοντας τρεις μήνες αργότερα τη συνεργασία τους με τη "Roadrunner Records", για τις περιοχές εκτός Νορβηγίας και ΗΠΑ.SATYRICON Sign With ROADRUNNER For World Outside North America, Norway Ο δίσκος κυκλοφόρησε τον Απρίλιο του 2006 με τίτλο "Now, Diabolical", φθάνοντας στη δεύτερη θέση των τσαρτ της πατρίδας τους.Satyricon - Now, Diabolical (album review ) | Sputnikmusic Στις 4 Νοεμβρίου του ίδιου έτους, έλαβε χώρα στο Όσλο μία συναυλία του συγκροτήματος με την τοπική φιλαρμονική ορχήστρα. Στις αρχές του 2007, περιόδευσαν στην Ιαπωνία με τους Celtic Frost και Nagflar,NAGLFAR Added To CELTIC FROST / SATYRICON Japanese Tour πριν συνεχίσουν τον Απρίλιο στις Ηνωμένες Πολιτείες με τους 3 Inches of Blood, Daath Και Abigail Williams.SATYRICON, 3 INCHES OF BLOOD, DAATH To Tour Together?

Το συγκρότημα εμφανίστηκε ως πρώτο όνομα στο "Anthem Metal festival" τον Αύγουστο του 2008 στο Τελ Αβίβ του Ισραήλ, μαζί με τους Opeth, Meshuggah, Nevermore, Dark Tranquillity, κ.α..SATYRICON Confirmed For Israel's ANTHEM METAL FESTIVAL Στις 3 Νοεμβρίου του ίδιου έτους, κυκλοφόρησε το άλμπουμ "The Age of Nero" σε παραγωγή του Τζο Μπαρέζι, συνοδευόμενο από το βίντεο κλιπ του κομματιού "Black Crow On A Tombstone".Satyricon - The Age Of Nero (album review ) | SputnikmusicSatyricon "Black Crow On A Tombstone" - YouTube Ο δίσκος σκαρφάλωσε στο # 5 στη Νορβηγία, όπου βραβεύθηκε ως χρυσό με πωλήσεις που ξεπέρασαν τις 15.000 αντίτυπα και για την προώθηση του οι Satyricon περιόδευσαν στην Ευρώπη με τους Evile να ανοίγουν τις εμφανίσεις τους.Evile To Support Satyricon In Europe - Blabbermouth.net

Το 2009, εμφανίστηκαν στο "Roskilde festival" και στα τέλη της χρονιάς περιόδευσαν με τους Shining και Dark Fortress στην Ευρώπη.Dark Fortress: touren mit Satyricon, Shining & Negura Bunget! Δύο χρόνια αργότερα, συμμετείχαν σε φεστιβάλ όπως τα "Hammerfest", "Full Force XVIII", "Malakoff Rockfestival", "Brutal Assault XVI", κ.α., πριν περιοδεύσουν στη Λατινική Αμερική.SATYRICON: Mexico, South, Central America Tour Dates Announced

Στις 9 Σεπτεμβρίου 2013, κυκλοφόρησε ο ηχογραφημένος στα "Propeller Studios", ομώνυμος δίσκος τους, ανεβαίνοντας στην κορυφή των τσαρτ της πατρίδας τους και την έκτη θέση στη Φινλανδία.Album Review: SATYRICON Satyricon - Metal Injection Μία ημέρα πριν την επίσημη κυκλοφορία του δίσκου, το συγκρότημα έδωσε μία συναυλία με την εθνική όπερα της Νορβηγίας στο "Den Norske Opera and Ballett" του Όσλο. Η συγκεκριμένη εμφάνιση βιντεοσκοπήθηκε για να κυκλοφορήσει τον Μάρτιο του 2015 με τίτλο "Satyricon - Live at the Opera".Footage Of SATYRICON Performing With The Norwegian National Opera Surfaces

Το καλοκαίρι του 2017, έγινε γνωστό ότι ο επόμενος τους δίσκος με τίτλο "Deep Calleth Upon Deep" θα κυκλοφορήσει στις 22 Σεπτεμβρίου του ίδιου έτους μέσω της Napalm Records.SATYRICON: Νέος δίσκος τον Σεπτέμβριο - Metal Hammer

Δισκογραφία
Στούντιο ηχογραφήσεις
ΈτοςΆλμπουμΝορβηγίαnorwegiancharts.com - Discography SatyriconΦινλανδίαfinnishcharts.com - Discography Satyricon 1994  Dark Medieval Times  -  - 1994  The Shadowthrone  -  - 1996  Nemesis Divina  -  - 1999  Rebel Extravaganza  32  27 2002  Volcano  4  - 2006  Now, Diabolical  2  28 2008  The Age of Nero  5  30 2013  Satyricon  1  6 2017  Deep Calleth Upon Deep  7  172022Satyricon & Munch

Συλλογές
 The Box Set (1998)
 Ten Horns – Ten Diadems (2002)ΕΡ
 Megiddo (1997)
 Intermezzo II (1999)
 My Skin Is Cold (2008)

 Παραπομπές 

Πηγές

 Satyricon - Biography - Metal Storm
 Satyricon | Music Biography, Streaming Radio and Discography | Allmusic
 Satyricon - Encyclopaedia Metallum: The Metal Archives

 Εξωτερικοί σύνδεσμοι 
 Επίσημος ιστότοπος των Satyricon
 Satyricon | Facebook

Κατηγορία:Νορβηγικά black metal συγκροτήματα
Κατηγορία:Heavy metal ντουέτα